CELEX: 62012CN0424
Language: bg
Date: 2012-09-18 00:00:00
Title: Дело C-424/12: Преюдициално запитване, отправено от Curtea de Apel Oradea (Румъния) на 18 септември 2012 г. — SC Fatorie SRL/Direcția Generală a Finanțelor Publice Bihor

8.12.2012   
            
            
               BG
            
            
               Официален вестник на Европейския съюз
            
            
               C 379/15
            
         Преюдициално запитване, отправено от Curtea de Apel Oradea (Румъния) на 18 септември 2012 г. — SC Fatorie SRL/Direcția Generală a Finanțelor Publice Bihor
   (Дело C-424/12)
   2012/C 379/25
   Език на производството: румънски
   
      Запитваща юрисдикция
   
   Curtea de Apel Oradea
   
      Страни в главното производство
   
   
      Жалбоподател: SC Fatorie SRL
   
      Ответник: Direcția Generală a Finanțelor Publice Bihor
   
      Преюдициални въпроси
   
   
               1.
            
            
               Допускат ли разпоредбите на Директива 2006/112/ЕО (1) санкционирането на платец на данъка със загубване на правото на приспадане на ДДС, в хипотезата, в която:
               
                           i)
                        
                        
                           представената от платеца на данъка фактура за упражняване на правото му на приспадане е изготвена неправилно от трето лице, без да са били приложени мерките за опростяване;
                        
                     
                           ii)
                        
                        
                           платецът на данъка е заплатил посочения във фактурата ДДС?
                        
                     
         
               2.
            
            
               Допуска ли европейският принцип на правната сигурност административна практика на данъчните органи в Румъния, съгласно която:
               
                           i)
                        
                        
                           на първия етап с окончателно административно решение е признато правото на приспадане на ДДС;
                        
                     
                           ii)
                        
                        
                           впоследствие това решение се преразглежда и в тежест на платеца се определя задължение да внесе в държавния бюджет ДДС, за който е упражнено правото на приспадане, както и да заплати лихви и неустойки за забава?
                        
                     
         
               3.
            
            
               При условие че:
               
                           i)
                        
                        
                           платецът е заплатил ДДС, неправилно посочен във фактурата от трето лице;
                        
                     
                           ii)
                        
                        
                           данъчните органи не са взели каквито и да било активни мерки, за да разпоредят на третото лице да коригира неправилно изготвената фактура;
                        
                     
                           iii)
                        
                        
                           понастоящем, когато вследствие на обявяването на третото лице в несъстоятелност коригирането на фактурата е невъзможно, допуска ли принципът на данъчния неутралитет на ДДС платецът да бъде лишен от правото на приспадане на ДДС?
                        
                     
         
      (1)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7).